Die Stad Kaapstad het aangekondig dat 20 van sy openbare swembaddens Vrydag sal heropen, maar het terselfdertyd daarop gewys dat dit nie sake soos gewoonlik gaan wees nie.
Die Kaapse departement van ontspanning en parke het 38 swembaddens oor die hele stad, waarvan drie binne oorde geleë is. Dié drie is vir eksklusiewe gebruik deur besoekers aan die oorde en sal eers vanaf 1 Desember 2020 oop wees.